ඉදිිරි මහ මැතිවරණයට තරග වදින දේශපාලන පක්ෂවල ලේකම්වරුන් සහ මැතිවරණ කොමිසන් සභාව අතර විශේෂ සාකච්ඡාවක් අද උදෑසන එම කොමිසන් සභාවේදී පැවැත්වුණා.මැතිවරණ කොමිසන් සභාවේ සභාපති මහින්ද දේශප්‍රියගේ ප්‍රධානත්වයෙන් පෙරවරු 11ට පමණ ආරම්භ වූ මෙම සාකච්ඡාවට දිස්ත්‍රික්ක 10 කට වැඩි ප්‍රමාණයකට තරග කරන දේශපාලන පක්ෂවල නියෝජිතයින් එක්ව සිටියා.ශ්‍රී ලංකා පොදුජන පෙරමුණ නියෝජනය කරමින් එහි ලේකම් නීතීඥ සාගර කාරියවසම් මෙම සාකච්ඡාවට එක්වූ අතර,  සමගි ජනබලවේගය නියෝජනය කරමින් එහි නායක සජිත් ප්‍රේමදාස සහ මහ ලේකම් හිටපු පාර්ලිමේන්තු මන්ත්‍රී රංජිත් මද්දුමබණ්ඩාර එක්ව සිටියා.